**Registri, baze i zaštita osobnih podataka Dječjeg vrtića „Biograd“ Biograd na Moru**

 Osim zbirki osobnih podataka iz područja radnog prava Dječji vrtić „ Biograd“ Biograd na Moru vodi i zbirku osobnih podataka MATIČNA KNJIGA DJECE koja je uvrštena u Središnji registar evidencija zbirki osobnih podataka sukladno odredbama Zakona o zaštiti osobnih podataka ( NN 106/12- pročišćen tekst).

 Matična knjiga djece vodi se za svu djecu u dječjem vrtiću temeljem čl. 3. Pravilnika o obrascima i sadržaju pedagoške dokumentacije i evidencije o djeci u dječjem vrtiću i sadrži: 1. podatke o nazivu dječjeg vrtića (naziv i sjedište dječjeg vrtića), redni broj knjige i pedagošku godinu, naznaku i podatak o matičnim brojevima i razdoblju koje knjiga obuhvaća te ime, prezime i potpis ravnatelja u vrijeme početka i završetka vođenja knjige, 2. podatke o djetetu (ime i prezime djeteta, dan, mjesec, godina i mjesto rođenja, ime i prezime roditelja ili skrbnika i njihovu adresu te telefon stana i mjesta rada). Matična knjiga vodi se na obrascu veličine 25 x 35 cm i sadrži 200 stranica koje su određene rednim brojem. Matična knjiga uvezuje se u tvrdi uvez. Na prednjoj stranici korica u gornjem srednjem dijelu otisnut je grb Republike Hrvatske. Na sredini prednje strane korica otisnute su riječi: »MATIČNA KNJIGA DJECE« i podaci o nazivu dječjeg vrtića, matičnim brojevima i razdoblju koje knjiga obuhvaća.

 Temeljem podnesenog zahtjeva za upis djeteta i donošenja odluke o upisu djeteta u Dječji vrtić „Biograd „ Biograd na Moru smatra se da su korisnici usluga dali privolu za obradu osobnih podataka.

Temeljem čl. 37. Opće uredbe o zaštiti podataka (EU) 2016/279 Dječji vrtić „Biograd“ Biograd na Moru donio je odluku o imenovanju SLUŽBENIKA ZA ZAŠTITU OSOBNIH PODATAKA ,kao i Proceduru prikupljanja i obrade osobnih podataka Dječjeg vrtića „Biograd“Biograd na mOru